
Julen er en indre fortælling
Søren Huss


Åbner døren op til mit loft
jeg tøver en kende, går derop
blandt de mange finder jeg kassen
den med hjerter, den med ro.

Åh, julefred, find mig taknemmelighed
julen er en indre fortælling
spundet i tråde af levet liv 
glimt af smil og barnlig forventning
øjne, der stråler i træets lys.

Åbner kassen mærker en glæde 
sprede sig langsomt i min krop
blandt de mange tanker og scener
finder jeg stjernen, tager den op.

Åh, julefred, find mig taknemmelighed
julen er en indre fortælling
spundet i tråde af levet liv 
glimt af smil og barnlig forventning
øjne, der stråler i træets lys.

I en lille storm af forsoning
sætter jeg stjernen på mit træ
tænder lys og lader det brænde
lægger armen om mit barn

Åh, julefred, fyld mig med kærlighed
julen er en indre fortælling
spundet i tråde af levet liv 
glimt af smil og barnlig forventning
øjne, der stråler i træets lys.

